HU
2023.3.13.
Az Európai Unió Hivatalos Lapja
C 94/35
A Törvényszék 2023. január 25-i ítélete – Zielonogórski Klub Żużlowy Sportowa kontra EUIPO – Falubaz Polska (FALUBAZ) (T-703/21. sz. ügy) (1) („Európai uniós védjegy – Törlési eljárás – FALUBAZ európai uniós szóvédjegy – Feltétlen kizáró ok – Rosszhiszeműség – A 207/2009/EK rendelet 52. cikke (1) bekezdésének b) pontja [jelenleg az (EU) 2017/1001 rendelet 59. cikke (1) bekezdésének b) pontja]”) (2023/C 94/38) Az eljárás nyelve: lengyel Felek Felperes: Zielonogórski Klub Żużlowy Sportowa S. A. (Zielona Góra, Lengyelország) (képviselő: T. Grucelski ügyvéd) Alperes: az Európai Unió Szellemi Tulajdoni Hivatala (EUIPO) (képviselő: D. Walicka meghatalmazott) A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Falubaz Polska S. A. spółka komandytowo-akcyjna (Zielona Góra) (képviselő: J. Kurzawski ügyvéd)
Az ügy tárgya Az EUMSZ 263.
cikken alapuló keresetével a felperes az Európai Unió Szellemi Tulajdoni Hivatala (EUIPO) első fellebbezési tanácsának 2021. augusztus 24-én hozott határozata (R 1681/2020-1.
sz. ügy) hatályon kívül helyezését kéri.
Az ítélet rendelkező része 1) A Törvényszék a keresetet elutasítja.
2) A Törvényszék a Zielonogórski Klub Żużlowy Sportowa S. A.-t kötelezi a költségek viselésére.
(1)
HL C 11., 2022.1.10.
A Törvényszék 2023. január 25-i ítélete – NS kontra Parlament (T-805/21. sz. ügy) (1) („Közszolgálat – Tisztviselők – Újrabeosztás – Szolgálati érdek – A besorolási fokozat és a munkakör közötti megfelelés – Pótlék elvesztése – Meghallgatáshoz való jog – Indokolási kötelezettség – Hatáskörrel és eljárással való visszaélés”) (2023/C 94/39) Az eljárás nyelve: francia Felek Felperes: NS (képviselő: L. Levi ügyvéd) Alperes: Európai Parlament (képviselők: I. Lázaro Betancor, L. Darie és K.
Zejdová meghatalmazottak)
Az ügy tárgya A felperes az EUMSZ 270.
cikkre alapított keresetével egyrészt az Európai Parlament 2021. január 21-i határozatának a megsemmisítését kéri, amellyel a Parlament őt a [kitakart bizalmas adatok] álláshelyre osztotta be újra, és szükség szerint a panaszát elutasító 2021. szeptember 16-i határozat megsemmisítését, valamint a jogalap nélkül felvett összegek behajtásáról szóló 2021.
március 8-i határozat megsemmisítését, másrészt az e határozatok miatt elszenvedett kára megtérítését.